《林少伊直院母夫人柳氏挽词》
宋代·苏籀

英英批凤杰，遗懿诵高堂。
淑质宗姻慕，慈怜寿凯康。
委蛇瞷夫子，勤苦养尊章。
驹隙八旬促，兰陔怆陨霜。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。